CELEX: 62006CA0319
Language: mt
Date: 2008-06-19 00:00:00
Title: Kawża C-319/06: Sentenza tal-Qorti tal-Ġustizzja (L-Ewwel Awla) tad- 19 ta' Ġunju 2008 — Il-Kummissjoni tal-Komunitajiet Ewropej vs Il-Gran Dukat tal-Lussemburgu (Nuqqas ta' Stat li jwettaq obbligu — Kollokament ta' ħaddiema — Libertà li jiġu pprovduti servizzi — Direttiva 96/71/KE — Dispożizzjonijiet ta' ordni pubbliku — Mistrieħ fil-ġimgħa — Obbligu ta' preżentazzjoni tad-dokumenti dwar kollokament fuq sempliċi talba mill-awtoritajiet nazzjonali — Obbligu li jiġi appuntat mandatarju ad hoc residenti fil-Lussemburgu u li jikkonserva d-dokumenti neċessarji kollha għall-finijiet ta' kontroll)

15.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 209/4
            
         Sentenza tal-Qorti tal-Ġustizzja (L-Ewwel Awla) tad-19 ta' Ġunju 2008 — Il-Kummissjoni tal-Komunitajiet Ewropej vs Il-Gran Dukat tal-Lussemburgu
   (Kawża C-319/06) (1)
   
   (Nuqqas ta' Stat li jwettaq obbligu - Kollokament ta' ħaddiema - Libertà li jiġu pprovduti servizzi - Direttiva 96/71/KE - Dispożizzjonijiet ta' ordni pubbliku - Mistrieħ fil-ġimgħa - Obbligu ta' preżentazzjoni tad-dokumenti dwar kollokament fuq sempliċi talba mill-awtoritajiet nazzjonali - Obbligu li jiġi appuntat mandatarju ad hoc residenti fil-Lussemburgu u li jikkonserva d-dokumenti neċessarji kollha għall-finijiet ta' kontroll)
   (2008/C 209/06)
   Lingwa tal-kawża: Il-Franċiż
   Partijiet
   
      Rikorrenti: Il-Kummissjoni tal-Komunitajiet Ewropej [rappreżentanti: J. Enegren u G. Rozet, aġenti]
   
      Konvenut: Il-Gran Dukat tal-Lussemburgu [rappreżentant: C. Schiltz, aġent]
   Suġġett
   Nuqqas ta' Stat li jwettaq obbligu — Ksur ta' l-Artikoli 49 KE u 50 KE u traspożizzjoni żbaljata ta' l-Artikolu 3(1) u (10) tad-Direttiva 96/71/KE tal-Parlament Ewropew u tal-Kunsill tas-16 ta' Diċembru 1996, dwar l-impjieg ta' ħaddiema fil-qafas ta' prestazzjoni ta' servizzi (ĠU 1997, L 18, p. 1) — Obbligu li jkun hemm mandatarju ad hoc residenti fil-Lussemburgu li jikkonserva d-dokumenti neċessarji kollha għall-finijiet ta' kontroll — Applikazzjoni tad-dispożizzjonijiet nazzjonali dwar il-kundizzjonijiet ta' xogħol u ta' impjieg li kultant jeċċedu u kultant ma jilħqux ir-rekwiżiti tad-Direttiva.
   Dispożittiv
   
               1)
            
            
               Il-Gran Dukat tal-Lussemburgu,
               
                           —
                        
                        
                           billi ddikjara li d-dispożizzjonijiet tal-punti 1, 2, 8 u 11 ta' l-Artikolu 1(1) tal-liġi ta' l-20 ta' Diċembru 2002 dwar it-traspożizzjoni tad-Direttiva 96/71/KE tal-Parlament Ewropew u tal-Kunsill tas-16 ta' Diċembru 1996 dwar l-impjieg ta' ħaddiema fil-qafas ta' prestazzjoni ta' servizzi u fuq il-kontroll ta' l-applikazzjoni tad-dritt tax-xogħol, jikkostitwixxu dispożizzjonijiet obbligatorji li jaqgħu taħt l-ordni pubbliku nazzjonali;
                        
                     
                           —
                        
                        
                           billi ttraspona b'mod mhux komplut id-dispożiżżjonijiet tas-subparagrafu (a) ta' l-ewwel subparagrafu ta' Artikolu 3(1) tad-Direttiva 96/71/KE tal-Parlament Ewropew u tal-Kunsill tas-16 ta' Diċembru 1996 dwar l-impjieg ta' ħaddiema fil-qafas ta' prestazzjoni ta' servizzi;
                        
                     
                           —
                        
                        
                           billi, fl-Artikolu 7(1) ta' din il-liġi ta' l-20 ta' Diċembru 2002, stabbilixxa l-kundizzjonijiet dwar l-aċċess għall-indikazzjonijiet essenzjali indispensabbli għal kontroll mill-awtoritajiet nazzjonali kompetenti b'mod li huma neqsin miċ-ċarezza meħtieġa sabiex tiġi żgurata ċ-ċertezza legali ta' l-impriżi li jixtiequ jikkollokaw ħaddiema fil-Lussemburgu, u
                        
                     
                           —
                        
                        
                           billi fl-Artikolu 8 ta' din il-liġi ordna li fil-Lussemburgu għandhom jiġu kkonservati d-dokumenti meħtieġa għall-kontroll f'idejn mandatarju ad hoc li jkun residenti hemmhekk,
                        
                     naqas milli jwettaq l-obbligi tiegħu taħt l-Artikolu 3(1) tad-Direttiva 96/71, moqri flimkien mal-paragrafu 10 ta' dan l-Artikolu, kif ukoll taħt l-Artikoli 49 KE u 50 KE.
            
         
               2)
            
            
               Il-Gran Dukat tal-Lussemburgu huwa kkundannat għall-ispejjeż.
            
         
      (1)  ĠU C 224, 16.9.2006.